OzLabs/hebrew-wiki-articles huggingface dataset:
אהוד שמחוני

אהוד (אודי) שמחוני הוא איש צבא ישראלי, השתחרר מצה"ל בדרגת תת-אלוף לאחר שפיקד על אוגדת יהודה. נולד וגדל בקיבוץ גינוסר. לאחר פרישתו מצה"ל עבד בתעשיות הביטחוניות המובילות בתפקידים בכירים שונים, כיום בעל חברת ייעוץ לתחום הביטחון.

<br />

== שירותו הצבאי ==
אודי שמחוני התגייס לצה"ל בשנת 1968 והתנדב לסיירת שקד. בסיירת עבר שמחוני מסלול הכשרה כלוחם וכן עבר קורס מ"כים חי"ר וקורס סיור. לאחר מכן עבר קורס קציני חי"ר. עם סיום הקורס שב שמחוני לסיירת כמפקד מחלקה. השתתף כמפקד כוח במבצע ויקטוריה, בהמשך השתחרר מצה"ל וחזר לקיבוצו, אולם לאחר מלחמת יום הכיפורים שב לשירות קבע בצה"ל כמפקד פלוגה בגדוד 13 (גדעון) של גולני. לאחר מכן שימש כסגן מפקד גדוד 12 (ברק)., במלחמת שלום הגליל שימש כמפקד גדוד 17, קורס המ"כים של חטיבת גולני, בחטיבת ביסלמ"ח, אשר לחם תחת פיקודה של עוצבת הגליל, בין היתר בקרב לכיבוש משולש הברזל וביירות. לאחר מכן שימש כמפקד גדוד חי"ר בבה"ד 1 ושם השתתף כמפקד כח גדודי בכיבוש העיר ביירות, בשנת 1984 יצא לארצות הברית ללימודים, חזר וקודם לדרגת אלוף-משנה ומפקד חטיבה, בשנת 1986, והוא כבר אל"ם, פיקד על חטיבת הנגב. המשיך כסגן קצח"ר, ולאחר מכן פיקד שמחוני על חטיבת ביסלמ"ח (בית הספר למ"כים), בהמשך מונה למפקד אוגדה והועלה לדרגת תא"ל. בשנים 1995- 1992 פיקד על אוגדת יהודה.(אוגדה 720 בפקמ"ז), בתקופה זאת האוגדה הייתה אחראית על כלל פעילות הבט"ש בגזרת הבקעה ובגזרת עמק הירדן.

בתפקידו האחרון בצה"ל שימש שמחוני כנציג משרד הביטחון בסינגפור.

לאחר שהשתחרר מצה"ל שירת אודי שמחוני במילואים כמפקד הלחימה הפיקודי של פיקוד הצפון במשך כ-5 שנים.

== תפקידים אזרחיים ==
לאחר השחרור מצה"ל שימש שמחוני כראש קבוצת היבשה ברפא"ל, לאחר מכן שימש סמנכ"ל לשווק בינלאומי בחברת אורד מערכות, לאחר מכן עבד בחברת NICE (נייס מערכות) שם שימש כסמנכ"ל מכירות אסיה (בחטיבת הסייבר והסיקיוריטי), בהמשך ועד 2018 שימש כדירקטור שיווק ומכירות בחברת ROBO-TEAM, לאחר מכן הקים חברה לייעוץ ביטחוני לשווקים בחו"ל, אותה הוא מנהל.

שמחוני הוא בעל תואר ראשון כללי ותואר שני במדעי המדינה, שניהם מאוניברסיטת חיפה, כמו כן בוגר פו"מ, קורס מפקדים מתקדם (בצבא ארצות הברית), המכללה לביטחון לאומי (מב"ל), וקורס מפקדי אוגדות.

== חיים פרטיים ==
אודי שמחוני נשוי לאתי, ולהם שלושה ילדים. המשפחה מתגוררת בהרצליה. הוא אחיו של האלוף במיל. אורי שמחוני.

==קישורים חיצוניים==
* .
;מאמרים פרי עטו:
* 
* 
* .
* .
* .
* .
* .
* .
* .
* .
* .
* .
* .
* .
* .

== הערות שוליים ==

קטגוריה:לוחמי סיירת שקד
קטגוריה:מפקדי חטיבת ביסלמ"ח
קטגוריה:מפקדי אוגדת יהודה
קטגוריה:מפקדי חטיבת הנגב
קטגוריה:תתי-אלופים בצה"ל
קטגוריה:גינוסר: אישים
קטגוריה:הרצליה: אישים
קטגוריה:יועצים ישראלים
קטגוריה:בוגרי אוניברסיטת חיפה
קטגוריה:מנהלים ישראלים
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו במאה ה-20
פירול

פירול הוא תרכובת הטרוציקלית, הבנויה כמחומש עם הנוסחה הכימית C<sub>4</sub>H<sub>4</sub>NH. הוא תרכובת חסרת צבע, המתאדה בקלות. נגזרות של התרכובת נקראות פירולים. לדוגמה N-methylpyrrole, C<sub>4</sub>H<sub>4</sub>NCH<sub>3</sub>. פורפובילינוגן, פירול שעבר שלוש התמרות, הוא מקדים ביוסינתטי לכימיקלים טבעיים רבים כמו הם.

==קישורים חיצוניים==

* 

קטגוריה:כימיה אורגנית
ריאל מורסיה

מועדון הכדורגל ריאל מורסיה (בספרדית: Real Murcia Club de Fútbol, S.A.D) הוא מועדון כדורגל הממוקם בעיר מורסיה, ממחוז מורסיה שבספרד. המועדון נוסד בשנת 1908, והוא משחק, נכון ל-2021, בליגה הספרדית השלישית. מגרשה הביתי של הקבוצה הוא אצטדיון נואבה קונדומינה, המכיל 31,179 מקומות ישיבה.

צבעי הבית של הקבוצה הם לרוב חולצה אדומה ומכנסיים לבנים.

==היסטוריה==
המועדון נוסד במקור בשנת 1908 (למרות שברשומות שונות מתועד המועדון משנת 1903 תחת השם מועדון כדורגל דה מורסיה, וב-1906 מועדון כדורגל מורסיה). לקבוצה הוענק השם "ריאל" (ספרדית: מלכותי), בעונת 1923/1924, על ידי אלפונסו השלושה עשר, מלך ספרד. בשנה שלאחר מכן, נחנך אצטדיונה הישן של הקבוצה, לה קונדומינה, בו שיחקה במשך 82 שנים את משחקי הבית שלה.

בשנת 1929, המועדון שיחק לראשונה במסגרת הליגות המקצועניות בספרד. בעונת 1939/1940, הקבוצה העפילה לראשונה בתולדותיה ללה ליגה, הליגה הבכירה בספרד. ואחרי שחזרה לליגת המשנה, העפילה שוב ללה ליגה ארבע שנים מאוחר יותר. אחרי שנים ארוכות של משחק בליגת המשנה ולפרקים קצרים בליגה השלישית, שבה הקבוצה לליגה הבכירה בעונת 1980/1981, לקדנציה שנמשכה תשע עונות.

במהלך שנות ה-90 הידרדרה הקבוצה עד לליגה הרביעית, אך שיחקה במרבית העשור בליגת המשנה ובליגה השלישית. בשנת 2003 שבה הקבוצה לליגה הבכירה, אך נשרה ממנה כעבור עונה. בשנת 2006 עברה מורסיה לאצטדיונה מודרני המכיל 33,045 מקומות ישיבה. בשנת 2007 שבה הקבוצה לליגה הבכירה. מורסיה החלה את עונת 2007/2008 היטב, כאשר השיגה מעמד של קבוצת אמצע טבלה בראשית שנת 2008, ולמרות כל זאת, בסיומה של העונה הקבוצה לא הצליחה להימנע מירידה, למרות שמאמן נבחרת ספרד לשעבר, חבייר קלמנטה החליף בתפקיד אימון הקבוצה את לוקאס אלקארז.

בעונה שלאחר מכן, מורסיה שהתה מרבית העונה באזור מקומות הירידה לליגה השלישית, וקלמנטה פוטר באמצע חודש דצמבר 2008. הקבוצה נמנעה מירידת ליגה, אך בעונה שלאחר מכן ירדה בסופו של דבר חזרה לליגה השלישית. בסיום עונת 2010/2011, לאחר עונה אחת בליגה השלישית, העפילה מורסיה מחדש מן המקום הראשון בליגה, לליגה הספרדית השנייה, אותה סיימה בעונה שלאחר מכן במקום הרביעי, אך הודחה ממשחקי הפלייאוף, ולאחריהם אף הורדה מהליגה השנייה עקב בעיות כלכליות קשות. כיום הקבוצה משחקת בליגה השלישית.

==קישורים חיצוניים==

* 

==הערות שוליים==

קטגוריה:קבוצות כדורגל ספרדיות
קטגוריה:מורסיה (קהילה אוטונומית)
קטגוריה:קבוצות כדורגל שהוקמו ב-1908
חוה מונד

חוה מוֹנד (נולדה ב-1984) היא דוגמנית ומגישת טלוויזיה ישראלית. היא הדוגמנית המפורסמת הראשונה המגדירה את עצמה דתייה. נולדה בצפת ומחזיקה באזרחות ישראלית ובריטית.

== ראשית חייה ==
חוה מונד נולדה ב-1984, שנייה מבין ארבעה אחים, למשפחה דתית בצפת, ולמדה בתיכון דתי לבנות בעיר (אולפנית צפת). כשהייתה בת 16 טיילה עם דודתה בלונדון ושם ניגשה אליה נציגה מטעם סוכנות הדוגמניות "select" והציעה לה לדגמן. היא סירבה ואמרה שהיא דתייה וכן שהיא לא סיימה תיכון. בסוכנות חיכו שתסיים את לימודיה וכן שנה נוספת בה שירתה בשירות לאומי, ואז החתימו אותה על חוזה דוגמנות.

== קריירת הדוגמנות ==
מונד עבדה עבור בתי אופנה ידועים כגון קלווין קליין, ראלף לורן, שאנל ואיב סאן לורן.
היא הייתה הדוגמנית הראשית בקמפיין ארמני ג'ינס לשנת 2004/2005, בקמפיין מוצרי השיער של פנטיין, וכן בקמפיין למשקה בייליס. בישראל שימשה במשך ארבע שנים (2008-2011) הפרזנטורית הראשית של רשת האופנה הישראלית דיסקרט, וכן של רשת האופנה ZIP וטבע נאות.
היא הופיעה בשער המגזין טיימס ובכתבות בקוסמופוליטן ובמגזינים רבים אחרים.

== קריירת טלוויזיה ==
בשנת 2011 החלה מונד להנחות תוכנית פאנל בערוץ 10 בשם אשת חיל - תוכנית דת ומסורת נשית המארחת פאנל נשים שדנות בנושאים שונים.

== דתיותה ==
מונד נולדה וגדלה בבית דתי והתחנכה במוסדות חינוך דתיים. בנערותה הדריכה תקופה בתנועת הנוער בני עקיבא.

מעידה על עצמה ששומרת שבת ואוכלת כשר, וכן שמתפללת מדי יום למרות סדר יומה העמוס. עקב היותה דתייה מעמידה בחוזיה תנאים שנחשבים לעיתים חריגים בענף הדוגמנות: היא לא מדגמנת בגדי ים ולבני נשים מטעמי צניעות, ולא מצטלמת בשבת.

== משפחה ==
מונד נשואה לאיש העסקים ארני גוזלן והם מתגוררים עם ילדיהם בלונדון.

== קישורים חיצוניים ==
* [http://www.fashionmodeldirectory.com/models/havi_mond/ הדף של חווה מונד ב'פאשן מודל דיירקטורי']
* 
* 
* 

== הערות שוליים ==

קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות אולפנות
קטגוריה:בוגרות שירות לאומי
קטגוריה:ישראליות שהיגרו לממלכה המאוחדת
קטגוריה:ישראלים שהיגרו לממלכה המאוחדת
קטגוריה:ישראליות שנולדו ב-1984
קטגוריה:ישראלים שנולדו ב-1984
LASIK

ניתוח עיניים
LASIK (ראשי תיבות באנגלית של המושג: Laser-Assisted in-Situ Keratomileusis, ובעברית: שינוי פני הקרנית באמצעות לייזר), הוא ניתוח לתיקון הראייה בלייזר, שמטרתו לתקן ליקויי ראייה ולהקטין את תלותם של מוגבלי הראייה במשקפיים או בעדשות מגע. במהלך ניתוח ה-LASIK, מבוצע חיתוך שכבה של העין (אשר נקראת "מתלה"), והסטת המתלה לשם שיוף הקרנית בהתאם לפרמטרים של ראיית המטופל, ושיקולים אופטיים. לאחר ביצוע שיוף הקרנית, מוחזרת שכבת המתלה למיקומה הקודם. לרוב, שיפור יכולת הראייה של המטופל מיידי (בשונה משיטות תיקון ראייה כגון PRK ו-LASEK, בהן שיפור הראייה הדרגתי ונמשך מספר ימים).

== ליקויי ראייה המטופלים באמצעות LASIK ==
שני סוגי ליקויי ראייה נפוצים מטופלים באמצעות הליך זה:
* קוצר ראייה - (שימוש בעדשות (-)), מטופל באמצעות שיוף מרכז הקרנית במטרה להקטין את קימורה.
* רוחק ראייה - (שימוש בעדשות (+)), מטופל באמצעות שיוף מסביב למרכז הקרנית במטרה להגדיל את קימורה.

חדר ניתוח עיניים
== שלבי הניתוח ==
* בדיקות - סדרה של בדיקות רפואיות, אשר מטרת לבחון את תאימות עין המטופל לביצוע הניתוח, וכן סדרת מדידות אופטיות הנדרשות לקביעת פרמטרי הניתוח (עומק חיתוך בקרנית, ואופן שיופה).
* הרדמה - הזלפה של טיפות הרדמה אל עין המטופל, במטרה לבצע הרדמה מקומית של האזור המנותח.
* חיטוי - הזלפה של תמיסת חיטוי (לרוב פולידין) על עור העפעפיים, הריסים והעור מסביב לעין המנותחת, במטרה למנוע זיהום העין המנותחת.
* פיסוק העפעפיים - הרחקת העפעפיים זו מזו באמצעות מכשיר מפסק, במטרה לאפשר גישה של ציוד הניתוח אל קרנית עין המנותח.
* יצירת מתלה - חיתוך חלקי בצורת ירח של שכבת קרנית והסטת המתלה במטרה לחשוף את עומק הקרנית (מיטת הקרנית) לשם שיופה.
קביעת עומק החיתוך נעשה באמצעות טבעת המונחת על גבי העין המנותחת, עליה נע סכין החיתוך.
* שיוף בלייזר - בהתאם לנתוני עין המטופל נקבעים הפרמטרים של צורת השיוף של הקרנית ותוכנית השיוף הממוחשבת, שיוף הקרנית מתבצע באמצעות קרן לייזר המכוונת אל אזור השיוף באמצעות מערכת מנוהלת מחשב, מערכת זו כוללת מערכת עקיבה לעין המטופל, אשר מנטרת את תנועת העין במהלך הניתוח, ובהתאם משנה את כיוון קרן הלייזר לשם שיוף הקרנית על פי תוכנית השיוף.
* החזרת המתלה - בסיום תהליך השיוף מוחזר ה"מתלה" למקומו המדויק, פעמים רבות מותקן על גבי המתלה כיסוי פלסטי שקוף וקשיח למשך מספר ימים, אשר מטרתו להגן על האזור המנותח מפני פגיעות.

== החלמה ==
פעמים רבות שיפור הראייה של המנותח הוא מיידי, ולרוב אינו מלווה בכאב ניכר, תהליך החלמת העין המנותחת ובפרט תהליך החלמת המתלה אורך כשבועיים, במהלכם נותר כיסוי הפלסטי המגן על גבי המתלה. במהלך שבועיים אלו זולף המנותח טיפות נוגדות זיהום ודלקות במטרה למנוע סיבוכים. בסיום תקופת ההחלמה מוסר הכיסוי הפלסטי מן העין המנותחת.

== סיבוכים נפוצים ==
לניתוח ה-LASIK קיימים מספר סיבוכים נפוצים אפשריים, ובניהם:
* יובש עיניים
* תיקון יתר אשר פוגע ביכולת הראייה
* חוסר בוויטמין D
* שינוי תכוף בחדות הראייה
* הילה בעת מבט על מקורות אור בחושך
* רגישות לאור
* ראייה כפולה
* זיהומים ודלקות
* הידקקות המתלה
* רפיון המתלה
* ניתוק המתלה

== ראו גם ==
* ניתוח לתיקון הראייה בלייזר
* LASEK
* Epi-lasik

== לקריאה נוספת ==
* Howard V. Gimbel, Ellen E. Anderson Penno, LASIK complications, הוצאת SLACK, שנת 2000

== קישורים חיצוניים ==

* [http://www.fda.gov/MedicalDevices/ProductsandMedicalProcedures/SurgeryandLifeSupport/LASIK/default.htm מידע נוסף בנושא], באתר (FDA)
* 

קטגוריה:רפואת עיניים
מיקטלנטקוטלי

דמות חרס המייצגת את מיקטקנטקוטלי. מוצגת כיום במוזיאון [[טמפלו מאיור במקסיקו סיטי.]]
תיאורו של מיקטלנטקוטלי כפי שהוא מופיע ב[[קודקס בורג'ה]]
מוזיאון הבריטי בלונדון.]]
מיקטלנטקוטלי (אצטקית; באלפבית פונטי: miktɬaːnˈtekʷtɬi - מילולית: "שליט מיקטלן") היה אל המוות או אל השאול (המיקטלן) במיתולוגיה האצטקית. מיקטלנטקוטלי שלט בשאול לצד רעייתו, האלה האצטקית מיקטקקיוואדל.

מיקטקנטקוטלי היה אחד האלים העיקריים במיתולוגיה האצטקית, ופולחנו כלל הקרבת קורבנות אדם וקניבליזם. מיקטקנטקוטלי נחשב לאחד מתשעת אלי הלילה האצטקים.

מיקטקנטקוטלי תואר בדמות שלד המכוסה דם (כאשר בראשו דמוי הגולגולת היו עיניים), או בדמות אדם העונד לצווארו גולגולת מרובת שיניים. מיקטקנטקוטלי חבש לראשו כובע עשוי נוצות|נוצות]] ינשוף, ולעיתים הוצג שלצווארו שרשרת העשויה עיניים, ולאוזניו עגילים עשויים עצמות אדם. 

מיקטקנטקוטלי ורעייתו מיקטקטיוואדל התגוררו בבית חסר חלונות במיקטלן שבצפון, ושלטו על כל נשמות המתים. שני אלים אלה היוו ההפך לאלים אמטקוטלי ואומקיוואטל - נותני החיים. יחד עם זאת מיקטקנטקוטלי היה אחראי על יום הכלב (ה"איצקונטלי") בלוח השנה האצטקי ונתן נשמות לכל מי שנולד ביום זה.

לאחר הכיבוש הספרדי של מקסיקו וניצור האוכלוסייה, זוהה אל זה עם לוציפר.

==תפקידו במיתולוגיה האצטקית==
על פי המיתולוגיה האצטקית, לאחר שקצלקואטל וטזקטליפוקה בראו את העולם הם הפקידו את מיקטלנטקוטלי ורעייתו על השאול. לאחר מכן האלים התאומים קצלקואטל וקסולוטל נשלחו לשאול על מנת לגנוב את העצמות של הדורות הקדומים. מהעצמות שנגנבו נבראו בני האדם.

==פולחן==
פולחנו של האל כלל הקרבת קורבן אדם. אותו אדם היה מחופש לדמות האל, והוקרב בשעות הלילה המאוחרות במקדש האל טללקסיקו (מילולית: "טבור העולם"). לאחר מכן גופת הקורבן וקורבנות אדם נוספים נאכלו על ידי הכהנים המשתתפים בטקס.

== קישורים חיצוניים ==

* [http://www.mythweb.com/teachers/why/other/mictlan.html בריאת העולם במיתולוגיה האצטקית]
* [http://atheism.about.com/od/aztecgodsgoddesses/p/Mictlantecuhtli.htm תיאור האל ופולחנו]
* 
* 

קטגוריה:אלים אצטקיים
קטגוריה:אלי מוות
קטגוריה:אלי שאול
קטגוריה:יום המתים
אטלהווה

אטלהווה באיור משנת [[1890 מתוך הספר "ריג ודה אמריקנוס"]]
במיתולוגיה האצטקית, אטלהווה הוא אל המים והמגן על הדייגים ועל הקשתים.

בחפירות ארכאולוגיות התגלו מספר מקדשים לאל זה.

האצטקים התפללו לאל זה כאשר התרחש מוות שקשור במים, לדוגמה כשהרנאן קורטס כבש את טנוצ'טיטלאן, בירת ממלכת האצטקים (שהעיר מקסיקו סיטי נבנתה על חורבותיה) ונאמר שהאגם "צף עם ראשים וגופות".

==קישורים חיצוניים==

* [https://web.archive.org/web/20110623150655/http://www.pantheon.org/articles/a/atlaua.html אטלהווה] באתר אנציקלופדיה מיטיקה
* [https://web.archive.org/web/20120108054642/http://www.mythome.org/aztecnames.html הגיית שמות אצטקיים]

קטגוריה:אלים אצטקיים
קטגוריה:אלי ציד
קטגוריה:אלי ים ונהר
טלאלוק

שברי [[מחתה עם דמותו של טללוק מטמפלו מאיור שבמקסיקו סיטי.]]
טללוק או טלאלוק (מאצטקית, הגייה: ) הוא אחד האלילים המרכזיים במיתולוגיה האצטקית. רק שיווטקווטלי – אל האש, קדם לטללוק בחשיבותו בפנתיאון האצטקי.

טללוק הוא אל הגשם, הפריון והמים. במיתולוגיה האצטקית הוא נחשב לאל מיטיב המעניק חיים, אך גם אל מזרה אימה – בשל יכולתו להוריד גשם וברד, ולשלוח רעמים וברקים.

טללוק מתואר לרוב כאל בעל עיניים בולטות (כעיני דג) וטפרים.

פולחנו של טללוק כלל הקרבת קורבן אדם, ולרוב הוקרבו לו ילדים.

בקוסמולוגיה האצטקית טללוק מחזיק את השמים מעל הארץ, והוא היה האל של השמש השלישית מתוך חמש השמשות (שמש שהושמדה באש).

מקדשו היה אחד משני המקדשים בראש הטמפלו מאיור (המקדש הגדול) בבירה האצטקית טנוצ'טיטלאן, אולם אתר הפולחן המקודש לו ביותר היה בראש הר טללוק, קצה המזרחי של עמק מקסיקו.

==מקור שמו==
דמותו של טללוק מתוך [[קודקס ריוס מהמאה ה-16.]]
מקור שמו של טללוק במילה הנהואטלית "טללי" שמשמעה "אדמה" או "עשוי אדמה" או "השוכב על האדמה" – בכך מהווה טללוק האנשה של העננים השוכבים על פסגות ההרים.

==המיתולוגיה האצטקית==
על פי המיתולוגיה האצטקית טללוק היה נשוי לשוקיקצל, אלת הפרחים. לאחר ששוקיקצל נחטפה על ידי טזקטליפוקה נשא טללוק לאישה את האלה צ'לוויטלקו (אלת חצאית הירקן).

על פי הקוסמוגרפיה האצטקית, טללוק שלט בדרגה הרביעית של "העולם העליון" – אזור הנמצא בשמים. אזור זה נקרא טללוקן ("ארצו של טללוק"). ארץ זו מתוארת כארץ של אביב נצחי, שבה הצמחייה ירוקה ושופעת. לארץ זו הגיעו נשמות אלה אשר מתו בטביעה או בפגיעת ברק.

טללוק ורעייתו צ'לוויטלקו היו הוריו של האל טקסיסטקל.

לטללוק אחות בכורה – האלה ויסטוקוואטל.

==טקסים ופולחן==
איור של טללוק מ[[המאה ה-17.]]
על פי האמונה האצטקית, נשמות המתים בטביעה, בפגיעת ברק או במחלות מסוימות (כמו צרעת או צינית) שנחשבו קשורות או נגרמות ממים עברו לשליט טללוק. אנשים אלה לא נשרפו (כמו יתר הגופות) אלא נקברו כשעל פניהם זרעים, ומצחם צבוע בצבע כחול. הגופות נקברו כשהן לבושות בגדי נייר, ובידיהן מעדר כדי שישמש אותן בחייהן שלאחר המוות.

מקדשו היה אחד משני המקדשים המרכזיים של הטמפלו מאיור (המקדש הגדול) בבירה האצטקית טנוקטיטלן, ואתר הפולחן המקודש לו ביותר היה בראש הר טללוק, קצה המזרחי של עמק מקסיקו. פולחנו התנהל בשני מקדשים אלה, והוקרבו לו דרך קבע קורבנות רבים – בעיקר קורבנות הקשורים למים כגון קונכיות, חול ואבני ירקן. הקורבנות הוקרבו לאל בתקווה שיביא להורדת גשמים במועדם.

חג האטלקוהלו נחוג בסוף החורף (בין ה-12 בפברואר ל-3 במרץ), ובמסגרת חג זה הוקרבו לאל, במקדשו ההררי, שבעה ילדים (לרוב ילדי עבדים או ילדי זקונים של בני אצולה). הילדים הולבשו בדמותו של האל, ועריסותיהם מולאו בפרחים. בטקס ההקרבה נעקר ליבם של הילדים בעודם חיים על ידי הכוהנים של האל. דמעות הילדים לפני ובמהלך הטקס נחשבו לסימן להורדת גשמים.

בחג הטסוסוטונטלי (נחוג בראשית האביב, בין ה-24 במרץ ל-12 באפריל) הוקרבו ילדים נוספים.

בראשית החורף, בין 9 בדצמבר ל-28 בדצמבר נחוג חג הוינטנה שבו הוצגו פסלים של האל העשויים בצק, ששיניהם עשויות מזרעי דלעת ועיניהם משעועית. במהלך הפולחן התפללו לפסלים אלה והגישו להם מנחות. בסוף הטקס נאכלו הפסלים.

==לקריאה נוספת==

==קישורים חיצוניים==

* [http://www.mexicolore.co.uk/acrobats/319_1.pdf תיאור האל ופולחנו]
* 
* 

קטגוריה:אלים אצטקיים
קטגוריה:אלי השמיים ומזג האוויר
קטגוריה:אלי סער
קטגוריה:אלי פריון
באר לימון

הכניסה לבאר
הבאר
באר לימון הוא אתר ארכאולוגי קטן באזור בית שמש.

==העתיקות באתר==
באתר באר לימון הנמצא קרוב ליישוב ישעי נמצאת באר בת כאלפיים שנה מן התקופה הרומית, מעליה בנוי מבנה צלבני מרשים בגובה 7 מטרים הבנוי מאבני גזית גדולות.

==שוד העתיקות בבאר לימון==
בתחילת 2012 האתר עלה לכותרות לאחר שנלכדה חוליית שודדי עתיקות בדואים מהפזורה הבדואית שהחריבו את האתר. השודדים פעלו באתר מספר לילות עם כלי חפירה, פטישים, וציוד הרמה כבדים. הם חפרו בתוך באר המים העתיקה שתחת המבנה הצלבני הגבוה, שברו את קירות הבאר, ריסקו את האבנים העתיקות, וחפרו בורות עמוקים בשכבות המבנה הארכאולוגי, תוך גרימת נזק בלתי הפיך לאתר העתיקות.
בחקירתם התברר כי אגדות שהתהלכו בקרב הפזורה הבדואית סיפרו על מטמון זהב הנמצא באתר, בעקבות כך הגיעו שודדי העתיקות לחפש את המטמון במקום.

==קישורים חיצוניים==
* [http://www.mapah.co.il/?p=283 חיפשו עתיקות ומצאו סורגים] היסטוריה על המפה
* 

קטגוריה:יהודה: אתרים ארכאולוגיים
לימון
פארק תרבות

פארק תרבות הוא מגזין תרבות ישראלי-רוסי בשפה הרוסית, בהגשת ארקן קריב ואנה רוזינה, המפגיש את הצופים עם אמנים, סופרים ואנשי רוח ישראליים, שחקנים ובמאים, מוזיקאים ומעצבים לצד אמנים מפורסמים מחו"ל.

במגזין מוצגת סקירה של אירועי התרבות והבידור מהארץ ומהעולם, הסרטים החמים וקטעים מעולם האינטרנט.

המגזין עלה לאוויר ב 18 בספטמבר 2011 בערוץ yes Raduga.

==המגישים==
ארקן קריב - נולד בשנת 1963, עלה לארץ בשנת 1989. עיתונאי, מגיש וסופר.

אנה רוזינה - בעלת תואר בבלשנות והוראת השפה הרוסית וספרות רוסית. עובדת כעיתונאית, וכמגישה ברדיו ובטלוויזיה.

==קישורים חיצוניים==
* 
* [http://www.isra.com/news/145225 "פארק תרבות" בימי שישי ב-yes Raduga] ב פורטל ישראלנד חדשות הארץ, 02.01.2012

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:yes הטלוויזיה בלוויין: תוכניות וסדרות
עמוס קוצר

עמוס קוצר (גוטליב) הוא איש צבא ישראלי בדימוס. בתפקידו האחרון בצה"ל כיהן כראש אית"ן.

== שירותו הצבאי ==
קוצר התגייס לצה"ל והתנדב לצנחנים. בצנחנים עבר מסלול הכשרה כלוחם והשתתף באימונים ופעילות מבצעית במסגרת הגדוד והחטיבה, וכן עבר קורס מ"כים חי"ר וקורס קציני חי"ר. לאחר סיום הקורס שב לחטיבה ושימש כמפקד מחלקה ובהמשך מונה למפקד פלוגה. בשנת 1974 הקים את בית הספר ללוחמה בטרור והיה למפקדו הראשון. בשנת 1975 היה קוצר מפקד גדוד 202 של הצנחנים.. בשנת 1975 פיקד קוצר על כוח מן הגדוד בפשיטה מוסקת בעומק לבנון כנגד יעדי מחבלים מצפון לצור. בשנים 1978–1980 שימש כמפקד חטיבת כרמלי בדרגת אלוף-משנה. במלחמת לבנון הראשונה פיקד על חטיבת ביסלמ"ח, תחת עוצבת הגליל בפיקוד יצחק מרדכי. בהמשך הועלה קוצר לדרגת תא"ל. 

בשנות התשעים עסק קוצר בסחר בנשק והיה בקשרים עסקיים עם נחום מנבר, שלימים הורשע בסיוע לאויב בכך שמכר נשק כימי לאיראן. קוצר נמנה עם עדי התביעה כנגד מנבר. בשנת 2009, בעקבות כישלון עסקיו, הוכרז פושט רגל.

==קישורים חיצוניים==
* 

==הערות שוליים==

קטגוריה:תתי-אלופים בצה"ל
קטגוריה:מפקדי חטיבת כרמלי
קטגוריה:מפקדי בא"פ אליקים
קטגוריה:סוחרי נשק ישראלים
קטגוריה:מפקדי חטיבת ביסלמ"ח
קטגוריה:מפקדי בית הספר לקליעה, צליפה ולוחמה בטרור
קטגוריה:כפר שמריהו: אישים
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת ששת הימים
קטגוריה:חיילי חיל הרגלים במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
יריעה טורית

יריעה טורית היא יריעה אלגברית נורמלית המכילה טורוס אלגברי בתור קבוצה פתוחה צפופה, כך שפעולת הטורוס על עצמו מתרחבת לפעולה אלגברית של חבורה על היריעה.

== יריעה טורית של חרוט ==
===חרוטים===
יהי <math> N= \mathbb{Z}^n\subset \R^n</math> סריג. חרוט <math>\sigma\subset N</math> הוא תת-מונואיד רווי. זאת אומרת תת-קבוצה סגורה לחיבור המכילה את 0 ומקימת: 
<math display="block">\forall k\in \Z_{>0}, \forall x\in N. kx\in \sigma \Rightarrow x \in \sigma</math>
החרוט הדואלי ל-<math>\sigma</math> הוא החרוט<math>\sigma^\bot</math> המורכב מכל האיברים שהזווית בינם לכל איבר של <math>\sigma</math> אינה קהה.

===בניה של יריעה טורית לפי חרוט===
נניח כי <math>\sigma\subset N</math> הוא חרוט קמור בחזקה (אינו מכיל שום עותק של <math>\Z</math>). היריעה הטורית <math> U_\sigma </math> המגיעה מן החרוט היא הספקטרום של חוג המונואיד של החרוט הדואלי ל-<math>\sigma</math>.

משפט: כל יריעה טורית אפינית מתקבלת בצורה כזו.

== יריעה טורית של מניפה ==
מניפה היא אוסף חרוטים כך שהדופן של כל חרוט הוא חרוט באוסף והחיתוך של שני חרוטים הוא דופן של כל אחד מהם. 

כאשר חרוט <math> \tau </math> הוא דופן של חרוט <math>\sigma</math>, ניתן לזהות את היריעה <math>U_\tau</math> כתת-קבוצה פתוחה של <math>U_\sigma</math>.

היריעה הטורית המגיעה מהמניפה היא איחוד היריעות המגיעות מכל אחד מהחרוטים באוסף, כאשר כל שתי יריעות מודבקות לאורך הקבוצה הפתוחה שמגיעה מהדופן המשותף לשני החרוטים. 

משפט: בדרך זו ניתן לבנות את כל היריעות הטוריות. 

ניתן להסיק תכונות מסוימות של היריעה הטורית מתוך המבנה הקומבינטורי של המניפה. למשל:
* היריעה היא חלקה אם ורק אם כל אחד מן החרוטים במניפה נוצר על ידי ווקטורים שמהווים חלק מבסיס לסריג.
* היריעה היא שלמה אם ורק אם המניפה מכסה את כל הסריג.
* היריעה היא פרויקטיבית אם ורק אם קיים פאון קמור שמכיל את 0 כך שכל אחד מחרוטי המניפה נוצר (כמונואיד רווי) מאחת מהפאות של הפאון.

== לקריאה נוספת ==
<div class="mw-content-ltr">
* Fulton, William (1993), Introduction to toric varieties, Princeton University Press, 
* Cox, David A.; Little, John B.; Schenck, Hal, Toric varieties
</div>

==קישורים חיצוניים==
* 

קטגוריה:גאומטריה אלגברית
Ű

מקלדת [[הונגרית]]

האות Ű (תצורה קטנה ű, דהיינו U עם סימן הטעמה עילי כפול) מציינת תנועה בהונגרית (), הנהגת באופן שונה מהאות U. ה-Ű נשמע בהונגרית כ-U אומלאוט (Ü) ארוכה (נשמע כחיריק בשפתיים מעוגלות, אחורִי, ארוך ומודגש יותר) y}}.
בחלק מהשפות, האות אינה נחשבת לאות בפני עצמה, כלומר הסימן הוא תוספת שצריך להוסיף לאות על מנת להדגיש שהיא נהגית כמו ה-i במילה האנגלית "bird". אופן הגייה זה דומה לאופן ההגייה הגרמני של האות Ö (שנהגית כמו ה-i במילה bird).

==מילים אחדות בהונגרית המכילות את התנועה Ű == 
* műszaki - טכני
* művészetek - אמנויות
* szűk - צר, דחוק
* műhely - סדנה
* működés, művelet - מִבצע, פעולה
* űrkutatás - חקר החלל
* betű - אות
* műhold - לוויין
* űrhajó - חללית
* űrállomás - תחנת חלל
* világűr - החלל החיצון
* űrrepülés - טיסת חלל

== ראו גם ==
* אומלאוט
* הונגרית
* שפות אוראליות
* כתב
* מבטא
* דפוס

==קישורים חיצוניים==

* [http://babelx.net/iw/%D7%9E%D7%99%D7%9C%D7%95%D7%9F-%D7%A2%D7%91%D7%A8%D7%99%D7%AA/%D7%94%D7%95%D7%A0%D7%92%D7%A8%D7%99%D7%AA.html מילון עברית - הונגרית]
* [http://babelx.net/iw/%D7%9E%D7%99%D7%9C%D7%95%D7%9F-%D7%94%D7%95%D7%A0%D7%92%D7%A8%D7%99%D7%AA/%D7%A2%D7%91%D7%A8%D7%99%D7%AA.html מילון הונגרית - עברית]
* [https://web.archive.org/web/20060421044724/http://www.filolog.com/languageStrangeCake.html אתר מידע על השפה ההונגרית] 

קטגוריה:סימנים דיאקריטיים
קטגוריה:שפות אוראליות
קטגוריה:שפות סלאביות
U
עמוס מוסנזון

עמוס מוסנזון (נולד ב-14 בינואר 1927) הוא לוחם פלמ"ח, מחנך, סופר ומחזאי ישראלי.

==ביוגרפיה==
מוסנזון נולד במושב הפועלים עין גנים לרבקה וישראל מוסנזון. הוא אחיינם של יגאל מוסינזון ומשה מוסנזון. התגייס לפלמ"ח בשנת 1944 ושירת בפלוגה א' של הגדוד הראשון. השתתף בשחרור המעפילים ממחנה המעצר בעתלית באוקטובר 1945 ובהורדת המעפילים מהאונייה "חנה סנש" בחוף נהריה.

בשנת 1952 פרסם את "ספר החיוכים" בהוצאת מ' ניומן. בהמשך פרסם גם את "גבעה אחת" בהוצאת הקיבוץ המאוחד, וכן מספר סיפורים קצרים נוספים (בהם אחד שתורגם לאנגלית ופורסם בקובץ סיפורים קצרים בשם "Short Asian Stories"). עוד עסק בכתיבת טור הומוריסטי בעיתון "על המשמר".

בשנת 1953 מחזהו "שרשים" זכה בפרס ראשון בתחרות המחזה המקורי התיאטרון הקאמרי.

היה נשוי לציירת ציפורה מוסנזון עד למותה ב-2020. מתגורר בתל אביב.

==ספריו==
* ספר החיוכים: הומורסקות; הקדמה: מ' מוסנזון, תל אביב : מ' ניומן, תשי"ב.
* גבעה אחת: סיפור, תל אביב: הקיבוץ המאוחד, תשי"ב.
* שרשים: מחזה, זוכה פרס תיאטרון הקאמרי, תשי"ג.

== קישורים חיצוניים ==
* 
* 
* 
*[https://www.nli.org.il/he/newspapers/?a=q&hs=1&r=1&results=1&txq=%22%D7%A2%D7%9E%D7%95%D7%A1+%D7%9E%D7%95%D7%A1%D7%A0%D7%96%D7%95%D7%9F%22&dafyq=&datyq=&req=&laq=&puq=&ssnip=img&oa=1&e=-------he-20--1--img-txIN%7CtxTI-%D7%A2%D7%9E%D7%95%D7%A1+%D7%9E%D7%95%D7%A1%D7%A0%D7%96%D7%95%D7%9F-------------1 פרטי עיתונות היסטוריים על עמוס מוסנזון] באתר "עיתונות יהודית היסטורית"
* 

מפרי עטו:
* 
*[https://www.motke.co.il/%D7%A2%D7%9E%D7%95%D7%A1-%D7%9E%D7%95%D7%A1%D7%A0.%D7%96%D7%95%D7%9F---%D7%94%D7%A8%D7%A4%D7%AA%D7%A7%D7%90%D7%95%D7%AA בלוג אישי], 2015, באתר "[https://www.motke.co.il/ מוטקה]"

==הערות שוליים==

קטגוריה:סופרים ישראלים
קטגוריה:מחזאים ישראלים
עמוס
קטגוריה:לוחמי הפלמ"ח
קטגוריה:אנשי היישוב ילידי הארץ
קטגוריה:תל אביב-יפו: אישים
קטגוריה:ישראלים שנולדו ב-1927
יונתן שטייף

הרב יונתן שטייף (תרל"ז, 1877 – ט' באלול תשי"ח, 1958) היה דיין בבודפשט ומגדולי הפוסקים בארצות הברית לאחר מלחמת העולם השנייה.

==תולדותיו==
נולד בשנת תרל"ז לצבי (תלמיד הכתב סופר) בעיר גאיא (Kolta) שבהונגריה (כיום בסלובקיה). למד בישיבת פרשבורג אצל הרב שמחה בונם סופר, בעל ה"שבט סופר", בנו של הכתב סופר ונכדו של החת"ם סופר. שמע שיעורים גם מראב"ד העיר שכיהן בתפקיד בישיבה, הרב דוד ניימן-לאקנבך, והיה לתלמידו המובהק. נישא לבלומא בת ר' מיכאל פישל מפאקש. להם נולדו בן בשם צבי יהודא, ובת בשם אסתר שולמית (אשת הרב אהרן בלייער). בשנת תרס"ז התמנה למגיד מישרים ומו"ץ בעיר גוטא, ובשנת תרע"ב התמנה לדיין באונגוואר. בשנת 1923 היה מהחותמים נגד אגודת ישראל. בשנת תרפ"ב הוציא לאור כתב עת תורני בשם החיים. לאחר מכן בשנת תרפ"ג עבר לבודפשט שם כיהן בדיינות לצד עמיתו הרב אפרים פישל זוסמן סופר (חתנו של רבי קופל רייך).

בזמן מלחמת העולם השנייה ניצל באמצעות רכבת קסטנר והיה מהקבוצה הראשונה שיצאה מברגן-בלזן באוגוסט 1944 לשווייץ. בשווייץ ניהל ישיבה בעיר ביאטענבורג. לאחר המלחמה היגר לארצות הברית. התיישב בהתחלה בישיבת נייטרא (של הרב מיכאל דב בר ויסמנדל) שם כיהן כר"מ, ולאחר מכן עבר לוויליאמסבורג שם נבחר (בהצבעת המתפללים) לכהן ברבנות קהילת עדת יראים-וינה. היה סגן נשיא ארגון התאחדות הרבנים.

חיבר ספר בשם "חדשים גם ישנים" על כמה ממסכתות הש"ס, חומש "לימודי ה'", "מצוות השם" על אמונה ושני ספרים על שבע מצוות בני נח. לאחר פטירתו נדפס מכתביו שו"ת מהר"י שטייף. הרב משה פיינשטיין העריצו מאוד ואף אמר עליו שהוא "גדול הדור".

הרב יונתן שטייף נפטר ביום ט' באלול תשי"ח (1958). בהלווייתו בניו יורק השתתפו אלפים.<ref></ref>

לזכרו נוסד מכון זכרון אהרן בראשית שנות התש"ס, כאשר מטרתו הראשונית הייתה הדפסת והפצת ספריו.

==קישורים חיצוניים==
* 
* 
* 
* 
* [http://www.ivelt.com/forum/viewtopic.php?f=63&t=33718&start=25 אשכול ובו תמונות של הרב שטייף]
* 

==הערות שוליים==

קטגוריה:רבנים הונגרים
קטגוריה:רבנים חרדים אמריקאים
קטגוריה:רבנים בשואה
קטגוריה:יהודים בשואה: הונגריה
קטגוריה:מחברי ספרי שו"ת אמריקאים
קטגוריה:ניצולי רכבת ההצלה של קסטנר
קטגוריה:הונגרים שנולדו ב-1877
קטגוריה:אמריקאים שנפטרו ב-1958
קהילת הסטודנטים הקתולים מינסטר

הלוגו

קהילת הסטודנטים הקתולים מינסטר (בגרמנית: KSHG - Katholische Studierenden- und Hochschulgemeinde Münster) היא קהילת הסטודנטים השייכת לדיוקסיה של מינסטר שבגרמניה. בראש הקהילה עומד איש דת, אך הקהילה מתנהלת בצורה דמוקרטית. ההחלטות עוברות בוועד הקהילה אשר מונה 25 חברים. 18 מהם סטודנטים אשר ממלאים את תפקידם בהתנדבות ו-7 עובדי כנסייה.

הצוות מונה מספר תאולוגים, בהם כומר נוסף, מוזיקאים, כלכלנים ועובדים סוציאליים.

הקהילת מתכנסת לתפילות בשתי הכנסיות שלה. בתחילת כל סמסטר ובסופו נערכת תפילה בקתדרלה של מינסטר, אליה מגיעים כ-1000 סטודנטים.

בקהילה חוגי עבודה רבים כגון "כלכלה וחברה" או "מדע ואמונה".

ועד הקהילה מארגן לסטודנטים אירועים, הרצאות ומופעים, וכן מסיבות ענק לקהל הסטודנטים. בנוסף, מארגן הוועד טיולים, שאמורים להכיל תוכנית למודית או בעלת נטייה דתית-רוחנית. היעדים האחרונים היו ישראל וגאנה, שתי מדינות איתן מקיימת הכנסייה קשרים הדוקים.

אחת ממטרותיה של הקהילה היא להוות אוזן קשבת לסטודנטים הזרים ולתמוך בהם כספית ונפשית.

== הקשר עם ישראל ==
חבר ב-KSHG בביקור בישראל. לצדו חיילת צה"ל

לקהילה קשרים הדוקים עם ארץ ישראל והיהדות. חזן העיר מינסטר הוא אורח קבע בחוג הבין-דתי של הקהילה. במסעותיה לארץ הקודש מנסה הקהילה להישאר במגע עם ועד הסטודנטים של המכללה בראשון לציון, העיר התאומה של מינסטר.

ה-KSHG היא אחת מקהילות הסטודנטים הגדולות ביותר בגרמניה וכפי הנראה מהמאורגנות והממומנות ביותר. היא מחפשת את הקשר עם ישראל ומהווה כתובת חשובה לסטודנטים ישראלים בגרמניה או ישראלים שמחפשים את הקשר הגרמני.

== ראו גם ==

* מינסטר

== קישורים חיצוניים ==
* 
* 

* [http://www.uni-muenster.de אוניברסיטת מינסטר]

קטגוריה:ארגוני סטודנטים
קטגוריה:נצרות קתולית
קטגוריה:מינסטר
קטגוריה:גרמניה: דת
יארה

יארה היא עיירה במחוז גרנמה בקובה בקרבת מפרץ גואקנאיאבו (Guacanayabo), באמצע הדרך בין הערים מנסניו וביאמו. משמעות השם יארה היא "מקום" בשפת הטאינו.

בעיירה הכריז קרלוס מנואל דה סספדס על עצמאות קובה ב-10 באפריל 1868, הכרזה המכונה "קריאת יארה" (El Grito de Yara). הכרזה זו פתחה את מלחמת עשר השנים בין ספרד למתקוממים בקובה.

מנהיג הטאינו אטואי נשרף על המוקד ביארה על ידי הספרדים ב-1521, לאחר כישלונו של מרד שהוביל נגדם. הוא מכונה לעיתים "הגיבור הלאומי הקובני הראשון".

==קישורים חיצוניים==

קטגוריה:קובה: ערים
קטגוריה:יישובים שהוקמו ב-1912
בוטסואנה במשחקים הפאראלימפיים

בוטסואנה השתתפה לראשונה ב של אתונה (2004) כששלחה ספורטאית בודדת לייצג את המדינה. לאחר שנעדרה משני הטורנירים הבאים, חזרה בוטסואנה להתחרות מאז המשחקים הפאראלימפיים ריו דה ז'ניירו (2016). במשחקי החורף לא נטלה בוטסואנה חלק מעולם.

אל המשחקים שהתקיימו באתונה שלחה בוטסואנה משלחת של אתלטית אחת. הספורטאית, טשוטלנגו מוראמה, התחרתה במרוץ ל-400 מטר (קטגוריה T46) וזכתה במדליית הזהב תוך שהיא שוברת שיא עולם בזמן של 55.99 שניות.

==ראו גם==
* בוטסואנה במשחקים האולימפיים
* בוטסואנה במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:בוטסואנה: ספורט
טאשה יאר

טאשה יאר (באנגלית: Tasha Yar) היא דמות בדיונית ביקום הבדיוני של זיכיון "מסע בין כוכבים" המגולמת על ידי השחקנית האמריקאית דניס קרוסבי. יאר שימשה כקצינת הביטחון על סיפון ספינת החלל "USS Enterprise-D" במהלך העונה הראשונה של סדרת הטלוויזיה "מסע בין כוכבים: הדור הבא".

על אף שקרוסבי עזבה את הסדרה לקראת סוף העונה הראשונה, היא חזרה לגלם את דמותה של יאר בעונות מתקדמות יותר של הסדרה.

==פיתוח הדמות וליהוק==
בהשראת דמותה של טוראית ואסקז בסרט "שובו של הנוסע השמיני", שם הדמות במקור תוכנן להיות 'מאכה הרננדז'. המפיקים אף שקלו ללהק לתפקיד את ג'נט גולדשטיין, אשר גילמה במקור את ואסקז. בסופו של דבר, השחקנית מרינה סירטיס לוהקה לתפקיד זה, ואילו קרוסבי לוהקה לתפקיד היועצת דיאנה טרוי, אולם השתיים החליפו ביניהן תפקידים בטרם החלו צילומי הסדרה.

== קורות חיים ==
נטשה (טאשה) יאר נולדה בכוכב בשם "טורקנה IV", מושבה שנפלה לתוך אנרכיה, שבסופו של דבר ניתקה קשרים עם פדרציית הכוכבים המאוחדת. יאר למדה להגן על עצמה ברחובות ולהימנע מכנופיות אונס. היא עזבה את טורקנה IV בגיל 15, והשאירה מאחוריה את אישארה, אחותה הצעירה. לאחר מכן, הצטרפה לאקדמיה של צי הכוכבים.

ז'אן-לוק פיקארד התרשם מאוד מביצועיה כקצינה, וכאשר מונה לקפטן על סיפון ספינת החלל "USS Enterprise-D" מינה אותה לתפקיד קצינת הביטחון הראשית (זמן קצר בטרם תחילתה של הסדרה).

כשנה לאחר מכן יאר לקחה חלק בצוות שיצא לכוכב "וארגה II" על מנת להציל את היועצת דיאנה טרוי. במהלך משימה זו נהרגה יאר, כאשר חייזר בשם ארמוס הרג אותה על מנת להפגין את עוצמת כוחו. וורף החליף אותה בתפקיד קצין הביטחון הראשי של האנטרפרייז.

==קישורים חיצוניים==
* [http://en.memory-alpha.org/wiki/Tasha_Yar Tasha Yar] באתר Memory Alpha (ויקי מסע בין כוכבים)

קטגוריה:מסע בין כוכבים: הדור הבא - דמויות
קטגוריה:מסע בין כוכבים - קציני צי הכוכבים
קטגוריה:מסע בין כוכבים - דמויות אנושיות
אלי גליקמן

אליהו (אלי) גליקמן (נולד ב-7 באוגוסט 1961) הוא מנהל ישראלי אשר כיהן כמנכ"ל חברת החשמל בין 2011–2015 ומכהן כמנכ"ל צים. בעברו איש צבא שפיקד על שייטת 13 והשתחרר בדרגת אלוף-משנה.

==ביוגרפיה==
גליקמן בוגר מחזור כ"ה של הפנימייה הצבאית לפיקוד בחיפה ובית הספר הריאלי. התגייס לצה"ל ב-1979 והתנדב לשייטת 13. השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות. בהמשך עבר קורס חובלים, ובשנים 1987–1988 שירת כמפקד ספינת טילים. ב-1988 קודם לדרגת סגן-אלוף, ומונה למפקד פלגת הלוחמים בשייטת 13. בדצמבר אותה שנה הוביל כוח מהיחידה במבצע כחול וחום, פשיטה בעומק לבנון. ב-1992 מונה לראש ענף לוחמה זעירה במחלקת אמצעי לחימה שבמטה חיל הים.

ב-1995 מונה לסגן מפקד שייטת 13, וב-1997 מונה למפקדה בדרגת אלוף-משנה. במהלך כהונתו ספגה השייטת את האירוע הקשה בתולדותיה, אסון השייטת בספטמבר 1997, בו נהרגו 11 מלוחמי היחידה ורופא מהכוח המחלץ. בתפקידו האחרון בצה"ל שירת גליקמן כנספח ימי בארצות הברית, במהלך כהונתו בתפקיד עוטר באות לגיון ההצטיינות של הכוחות המזוינים של ארצות הברית. השתחרר מצה"ל ב-2002.

בשנים 2003–2005 כיהן כמנכ"ל חברת Exel MPL ישראל, שהיא שלוחה של חברת שירותי לוגיסטיקה מהגדולות בעולם. במקביל כיהן בשנים 2004–2006 כדירקטור בבנק עצמאות. ב-2005 עבר לעבוד בחברת פרטנר תקשורת, ושימש במשך 5 שנים סמנכ"ל לקוחות, ובמשך שנה אחת משנה למנכ"ל. באפריל 2011 נכנס לתפקידו כמנכ"ל חברת החשמל. בספטמבר 2014 הודיע על התפטרותו לאחר שלא הצליח לקדם החלטה על ביצוע רפורמה למשק החשמל בישראל ובחברת החשמל.

במרץ 2017 מונה גליקמן למנכ"ל "צים" והוא נכנס לתפקידו ב-2 ביולי 2017.

גליקמן היה נשוי לאיה עד פטירתה בשנת 2016, ולבני הזוג נולדו שלושה ילדים. מתגורר בהרצליה. מוסמך בניהול פיננסי מבית הספר של הצי האמריקאי ללימודים מתקדמים, ובוגר התוכנית למנהלים בכירים של אוניברסיטת ג'ורג'טאון.

==קישורים חיצוניים==

* [http://duns100.dundb.co.il/man_heb_665/%D7%90%D7%9C%D7%99_%D7%92%D7%9C%D7%99%D7%A7%D7%9E%D7%9F פרופיל] באתר דן אנד ברדסטריט ישראל
* 
* 
* 
* 
* 
* 

==הערות שוליים==

קטגוריה:מפקדי שייטת 13
קטגוריה:בוגרי קורס חובלים
קטגוריה:נספחי חיל הים בארצות הברית
קטגוריה:ישראלים מעוטרי אות לגיון ההצטיינות
קטגוריה:מנכ"לים ישראלים
קטגוריה:מנהלי חברת החשמל
קטגוריה:מנכ"לים יוצאי שירות קבע בצה"ל
קטגוריה:בוגרי הפנימייה הצבאית לפיקוד חיפה
קטגוריה:אלופי-משנה בחיל הים
קטגוריה:ישראלים שנולדו ב-1961
מצבת פרקר

מצבת פרקר היא ציון לזכרו של קולונל אלפרד שוולייה פארקר, שנבנתה בשנות ה-20 של המאה ה-20 בפתחו המזרחי של מעבר המיתלה בסיני במצרים ונהרסה על ידי מצרים לאחר נסיגת ישראל מסיני ב-1957.

בסמוך למצבת פרקר, נמצא צומת דרכים שזכה מאוחר יותר לכינוי "צומת פרקר". הכביש צפונה מוביל לביר תמדה ולביר גפגפה. הכביש דרומה מוביל למבצר קלעת אל ג'ונדי ולראס סודר. הכביש מזרחה מוביל לנח'ל, לראס א-נקב ולאילת והכביש מערבה עובר במעבר המיתלה וממשיך מערבה עד לתעלת סואץ.

קולונל פרקר היה המושל הבריטי של סיני בשנים 1907-1912, ו-1918–1923 וכונה גם "פרקר באשה". 

המצבה הוקמה בפתחו המזרחי של מעבר המיתלה על ידי יורשו של פרקר בתפקיד מושל סיני, קלוד ג'רוויס, מאחר שפרקר היה זה שיזם את סלילתה של דרך האבן בחולות מאל שאט ועד הפתח המערבי של המיתלה, ואת דרך העפר הראשונה בתוך המיצר..

המצבה ניצבה מעל ל-30 שנה, עד שנהרסה לאחר מלחמת סיני על ידי מצרים כמחאה על השתתפות אנגליה ב"קשר המשולש" - הכינוי המצרי למבצע מוסקטר. 

המצבה התפרסמה בעת שב-1956 במבצע קדש, הוצנח בסמוך אליה (חמישה קילומטרים ממזרח למצבה) גדוד 890 של חטיבת הצנחנים (חטיבה 202), בפיקודו של רב-סרן רפאל איתן. צניחה זו, שכונתה מבצע מכבש, היוותה את הצניחה הקרבית הראשונה של צה"ל. אל כוח זה חברו למחרת יתר הכוחות של חטיבת הצנחנים, בפיקודו של אריאל שרון, שחצו בצורה רכובה את חצי האי סיני. באותו יום ולמחרת, נוהל קרב המיתלה - קרב קשה בין כוח הצנחנים ובין כוח המגן המצרי, שהשתייך לגדוד החמישי בצבא המצרי, על השליטה במעבר. הכוח הישראלי הצליח להשתלט על העמדות השולטות ועל המעבר כולו.

==קישורים חיצוניים==

* [https://family-tree.cobboldfht.com/people/view/5778 Alfred Chevallier Parker], באתר גנאולגיה

==הערות שוליים==

קטגוריה:סיני
קטגוריה:מבנים שנהרסו
אלג'יריה במשחקים הפאראלימפיים

אלג'יריה השתתפה לראשונה ב של ברצלונה (1992) ומאז משתתפת במשחקים בקביעות. במשחקי החורף לא נטלה אלג'יריה חלק מעולם.

אלג'יריה זכתה לראשונה במדליה פאראלימפית במסגרת המשחקים הפאראלימפיים אטלנטה (1996) כשהאצן מוחמד אלק זכה בשתי מדליות זהב בתחרות ל-100 ו-200 מטר, תוך שהוא שובר את שיא העולם שלוש פעמים (קטגוריה 36T). בתחרות ל-100 מטר שבר אלק את שיא העולם עם זמן של 12.03 שניות, ובתחרות ל-200 מטרים שבר את שיא העולם הן במקצה המוקדם, עם 24.61 שניות, ובגמר שבר את שיאו פעם נוספת כשקבע 24.32 שניות.

==מדליות לפי אולימפיאדה==
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width=500
|- bgcolor="#efefef"
! אולימפיאדה
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
| המשחקים הפאראלימפיים ברצלונה (1992) || 0 || 0 || 0 || 0
|- 
|המשחקים הפאראלימפיים אטלנטה (1996) || 2 || 2 || 3 || 7
|-
|המשחקים הפאראלימפיים סידני (2000) || 3 || 0 || 0 || 3
|-
|המשחקים הפאראלימפיים אתונה (2004) || 6 || 2 || 5 || 13
|-
|המשחקים הפאראלימפיים בייג'ינג (2008) || 4 || 3 || 8 || 15
|-
|המשחקים הפאראלימפיים לונדון (2012) || 4 || 6 || 9 || 19
|-
|המשחקים הפאראלימפיים ריו דה ז'ניירו (2016) || 4 || 5 || 7 || 16
|-
|המשחקים הפאראלימפיים טוקיו (2020) || 4 || 4 || 4 || 12
|-
| סה"כ || 27 || 22 || 36 || 85
|}

==ראו גם==
* אלג'יריה במשחקים האולימפיים
* אלג'יריה במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:אלג'יריה: ספורט
אלון בכות

עץ אלון שגילו הוערך בכ-1000 שנים, צולם ב-2006
אַלּוֹן בָּכוּת הוא אתר מקראי ובו אלון שלמרגלותיו נקברה דבורה מינקת רבקה, ייתכן שנמצא בשומרון, בסמוך לבית אל, כפי המסופר בספר בראשית:

==זיהוי וייצוג==
חוקרי התנ"ך וארץ ישראל העלו מספר סברות באשר לזיהוי אתר אלון בכות, באתרים אחרים שהוזכרו בתנ"ך.

האחת, באלון תבור, עץ מוכר באזור הר תבור ששימש כציון דרך, המוזכר בספר שמואל בהדרכתו הנבואית של שמואל לשאול על ציוני הדרך בדרכו העתידית לאחר הפרדם:.

השנייה, באתר שנקרא: בֹכים על שם בני ישראל שמררו בבכי לאחר הופעתו של מלאך ה', פרשה המוזכרת בספר שופטים.

והשלישית, עליה חלקו החוקרים, באתר שבו שפטה דבורה הנביאה את בני ישראל, כאשר היא יושבת תחת תומר דבורה.

החוקר ד"ר זהר עמר משייך את אלון בכות אל תופעה שכיחה של קידוש עצים, אחת ממערך של פולחן וסגידה לכוחות הטבע, באזור הסהר הפורה ובארץ ישראל בכלל זה, מאז העת העתיקה.

==ייצוגים בתרבות העברית==
בביטוי "אלון בכות" נעשה שימוש בספרות העברית לדורותיה, בין השאר בספרות התורנית, בקינות, ובספרי הספדים על רבנים שהלכו לעולמם; כגון הספרים על ר' משה יהושע יהודא ליב דיסקין, ר' מרדכי זאב איטינגא, ור' אליהו פוסק. בראשית ימיה של העיתונות העברית נקראו מאמרי ההספדים והנקרולוגים בשם זה.

בספרו של חוקר ארץ ישראל ישעיהו פרס: ארץ-ישראל: ספר-המסעות, הוא נקב בשם אלון בכות באשר למין אלון מצוי בארץ ישראל.

==לקריאה נוספת==
* הערך: אלון בכות, לכסיקון מקראי, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 50.

==קישורים חיצוניים==
* זהר עמר, [http://www.biu.ac.il/JH/Parasha/vayshlah/vayish2.html על עצים קדושים בספרות היהודית] , אתר אוניברסיטת בר-אילן.
* צחי כהן, [http://www.moreshet.co.il/web/news/news1.asp?x=56019&kategory=1602 איפה זה אלון בכות], באתר מורשת
* א. י. ברור, [http://www.dlir.org/archive/items/show/1779 "מקומותיה של דבורה במקרא ובאגדה"], ידיעות החברה לחקירת ארץ ישראל ועתיקותיה ח (תש"א), 67–72

==הערות שוליים==

קטגוריה:אתרי המקרא
קטגוריה:אתרי ספר בראשית
קטגוריה:עצים בתנ"ך
קטגוריה:פרשת וישלח
סוף לסיפור

סוף לסיפור היא סדרת טלוויזיה ישראלית תיעודית מאת אילנית באומן וברק הימן, המשודרת בערוץ yes דוקו, החל מ-11 בינואר 2012.

==קישורים חיצוניים==
* 

* 
* 
* 
* 
* 

 

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנות ה-2010
עמותת ליל"ך

סמליל העמותה
עמותת ליל"ך (לחיות ולמות בכבוד) היא עמותה ישראלית הפועלת לשמירת כבוד האדם ולכיבוד רצונו שלא להאריך את חייו בהגיעו למצב סופני. 

העמותה הוקמה ב-1987 ומופעלת על ידי מתנדבים וממומנת מדמי חבר שנתיים המשולמים על ידי חבריה. העמותה חברה בארגון העולמי של האגודות למען הזכות למות בכבוד ובחטיבה האירופית. מספר החברים שנרשמו מאז 1987 הוא 21,601. 

העמותה נאבקה לקבל הכרה חוקית, משפטית וציבורית בזכותו של אדם לחיות ולמות בכבוד; מאז אישור חוק החולה הנוטה למות בכנסת בדצמבר 2005 שמה לה למטרה להגביר את המודעות אליו בקרב רופאים וחולים, ופועלת כיום למען הרחבתו. המוטו של העמותה הוא שמוות בכבוד הוא מוות בו מניחים לטבע לעשות את שלו וכאשר אדם מגיע למצב סופני, או למצב בו חייו אינם חיים איכותיים והוא לא יכול לחיות ללא מכשירים מאריכי חיים כגון מכונת הנשמה, זונדה, דיאליזה וכדומה, וברור שאין זה מצב ביניים שיש לו סיכוי לגבור עליו - אין להאריך את חייו באופן מלאכותי בניגוד לרצונו, ויש לאפשר לו לסיימם בסבל מועט ככל האפשר בעזרת טיפול פליאטיבי (מקל) בלבד. בעמותה מאמינים כי הזכויות שיש לאדם בחייו אמורות להינתן לו גם בסיומם. לטענת אנשי העמותה, לאדם זכות בלעדית על גופו; הוא רשאי וזכאי לקיים את חייו לפי אמונתו, השקפתו וערכיו, ובתנאי שאינו גורם נזק לזולתו, וזכות זו אמורה לעמוד לו גם בסיום חייו.

פעילויות העמותה מתמקדות במספר נושאים: 
* חקיקה – לאחר אישור החוק, פעילות בכנסת למען תוספת חקיקה שתגדיר בצורה הולמת את זכויות החולה הנוטה למות. 
* הסברה – יצירת הבנה ואהדה לפעילות העמותה באמצעות כנסים והרצאות בקרב קבוצות שפעילותן מביאה אותן במגע עם הנושא; רופאים, אחיות, עובדים סוציאליים, משפטנים, אנשי אקדמיה וסטודנטים. 
* הסברה בציבור הרחב לשם העמקת מודעות הציבור לזכויותיו והגדלת מעגל התומכים בהשקפות העמותה. 
* יידוע הציבור אודות טופס "הנחיות רפואיות מקדימות" של משרד הבריאות.
* שמירה על קשר הדוק עם בתי החולים והמצאת הטפסים הנדרשים של חברי העמותה על-פי דרישה. 

יו"ר עמותת ליל"ך היא סטלה ניבי. נשיא העמותה היה המשנה לנשיא בית המשפט העליון לשעבר, השופט בדימוס אליהו מצא.

==קישורים חיצוניים==
* [http://www.lilach.org.il/ אתר עמותת ליל"ך]
* 
* עמנואל רוזן ובן כספית, [http://www.103.fm/programs/Media.aspx?ZrqvnVq=FGELJK&c41t4nzVQ=EF למות בכבוד: עדי טלמור ז"ל תכנן את מותו בקפידה כדי להיגאל מהייסורים, ריאיון עם בינה דיבון], בתוכנית "עמנואל ובן", ברדיו 103FM, 8 באוגוסט 2011 
* 
* אלה לב, [http://health.walla.co.il/?w=//1470643 למות בכבוד: איך עושים את זה?], באתר וואלה, 20 באפריל 2009
* [https://web.archive.org/web/20111105180526/http://lnk.nana10.co.il/Article/?ArticleID=756049 אלפי חולים סופניים בישראל מבקשים להתנתק ממכשירי ההחייאה, ריאיון עם בינה דיבון], בתוכנית לונדון וקירשנבאום, 2 בנובמבר 2010
* עמותת ליל"ך, [http://www.sabale.co.il/%D7%9C%D7%97%D7%99%D7%95%D7%AA_%D7%95%D7%9C%D7%9E%D7%95%D7%AA_%D7%91%D7%9B%D7%91%D7%95%D7%93_-_%D7%95%D7%97%D7%95%D7%A7_%D7%94%D7%97%D7%95%D7%9C%D7%94_%D7%94%D7%A0%D7%95%D7%98%D7%94_%D7%9C%D7%9E%D7%95%D7%AA לחיות ולמות בכבוד - וחוק החולה הנוטה למות], פורסם במגזין "הזמן השלישי"

קטגוריה:ארגוני זכויות האדם בישראל
קטגוריה:ארגונים חברתיים בישראל
קטגוריה:ארגוני עזרה בישראל

קטגוריה:המתת חסד
קטגוריה:ישראל: עמותות
חיים זיסוביץ

טקסט=בימת הכבוד בטקס סיום הלימודים של המחזור הראשון של בית הספר לרפואה של אוניברסיטת בר-אילן. על הבמה הבוגרים, ראשי האוניברסיטה וראש ממשלת ישראל [[בנימין נתניהו|חיים זיסוביץ (מימין) מנחה את טקס הסיום של המחזור הראשון של בית הספר לרפואה של אוניברסיטת בר-אילן]]
חיים זיסוֹביץ (נולד ב-18 בספטמבר 1951) הוא איש תקשורת, שדרן רדיו, עיתונאי ויועץ תקשורת ישראלי.

== ביוגרפיה ==
נולד בפרדס חנה לדב ואסתר זיסוביץ, ניצולי השואה. אמו ניצולת אושוויץ ואביו ניצול מחנות עבודה. הוא למד בבית הספר היסודי "ישורון", והמשיך למדרשית נעם בפרדס חנה. ב-1969 התגייס לצה"ל, ושירת כחובש קרבי בגדוד 890 של חטיבת הצנחנים.

בתחילת דרכו זיסוביץ היה מדריך חברתי בפנימייה של מדרשית נעם בפרדס חנה, שבה לימד את מקצוע הלשון העברית. באותו זמן גם עבד כמסגר. ב-1977 הצטרף לקורס כתבים של "קול ישראל" ועבר להתגורר בירושלים. בסיום הקורס התקבל ככתב בקול ישראל, שם עבד 27 שנים בתפקידים שונים: כתב לענייני דתות, כתב לענייני חינוך, כתב לענייני ירושלים וככתב פרלמנטרי. הוא הגיש מספר תוכניות אקטואליה ברשת ב', כגון: הכל דיבורים ויומני חדשות. במקביל הגיש בערוץ הראשון מספר תוכניות אירוח על מסורת ודת. ביניהן "על רגל אחת" ו"צירופים". בתום תפקידו ככתב פרלמנטרי התמנה זיסוביץ למזכיר המערכת (מנהל החדשות) של רשת ב', ולאחר שלוש שנים פרש מתפקידו, אך המשיך להנחות יומני בוקר. באותה עת, הוא החל לעבוד כמנהל מכירות בחברת בנייה, ועבד בחברת "צפחה" ובחברת "מ. אביב".

ב-1995 נשלח מטעם רשות השידור לוושינגטון בירת ארצות הברית ככתב "קול ישראל". ב-1998 שב עם משפחתו ארצה, וחזר להגיש יומני חדשות ואקטואליה. ב-2004 פרש מרשות השידור ועד 2008 הגיש את תוכנית הטלוויזיה "תיק תקשורת" בטלוויזיה החינוכית במקום רזי ברקאי. במקביל הקים בעיר שדרות משרד ייעוץ תקשורתי לראשי יישובים בדרום. ב-2009 נאלץ לפרוש מהנחיית "תיק תקשורת", לאחר שבעיתון גלובס התפרסמה כתבה על עיסוקו כיועץ תקשורת בנוסף להנחיית "תיק תקשורת". זיסוביץ' הנחה שוב את התוכנית בשנים 2014–2015.

ב-2009 הצטרף זיסוביץ לאוניברסיטת בר-אילן כראש מערך דוברות והסברה, וב-2011 מונה גם לראש היחידה ללימודי תעודה בתקשורת, "ערוצים", שאליה גייס בעלי שם רבים מתחום התקשורת.

זיסוביץ לימד רדיו במספר מוסדות אקדמיים, כגון: מכללות נתניה, אחווה וכן במכללת ספיר, בה כיהן גם כראש מנהל תוכניות וראש מסלול רדיו. זיסוביץ גם הקים וניהל כמה תחנות רדיו חינוכיות בפסגות ובמכללת אחווה, ובנתיבות הוא הקים וניהל מרכז תקשורת. ב-2004 הוא הצטרף כיועץ לרדיו קול חי והקים את מערך החדשות.

אחד החידושים המזוהים עם זיסוביץ הוא פינת "פרשת השבוע" בכל פתיחת יומן הצהריים של רשת ב' בימי שישי, עליה זכה במהלך השנים לתגובות רבות מן המגזר החילוני והדתי. בפינה זו קישר זיסוביץ את פרשת השבוע לענייני אקטואליה. בהסבריו הוא העדיף לא להסתמך על פרשנים מסורתיים אלא להוסיף נקודות מבט משלו.

לקראת הבחירות לכנסת ה-21 ב-2019 שימש כדובר מפלגת מגן של גל הירש.

== חיים אישיים ==
זיסוביץ נשוי לאילנה ואב לחמישה. מתגורר בבית חורון.

== קישורים חיצוניים ==
* 
* 
* 
* 

קטגוריה:אנשי רדיו ישראלים
קטגוריה:בוגרי מדרשית נעם
קטגוריה:דוברים ישראלים
קטגוריה:הערוץ הראשון: שדרנים ומנחים
קטגוריה:יועצי תקשורת ישראלים
קטגוריה:כתבים פרלמנטריים ישראלים
קטגוריה:מנחי טלוויזיה ישראלים
קטגוריה:סגל המכללה האקדמית ספיר
קטגוריה:סגל המכללה האקדמית נתניה
קטגוריה:סגל קול ישראל
קטגוריה:עיתונאים ישראלים
קטגוריה:בית חורון: אישים
קטגוריה:ישראלים שנולדו ב-1951
צ'יריאקו דה מיטה

צ'יריאקו לואיג'י דה מיטה (באיטלקית: Ciriaco Luigi De Mita; 2 בפברואר 1928 – 26 במאי 2022) היה ראש ממשלתה ה-47 של איטליה משנת 1988 ועד 1989. כיהן גם כחבר הפרלמנט האירופי בשנים 2009–2013, וכיהן גם כראש עיריית נוסקו, עיר הולדתו.

==ביוגרפיה==
מגיל צעיר הצטרף דה מיטה למפלגה הדמוקרטית-נוצרית. בשנת 1963 הוא נבחר לפרלמנט מטעמה, ומשנת 1973 כיהן כחבר ממשלה בתפקיד שר התעשייה וכשר לסחר חוץ.

בשנת 1982 מונה למזכיר הכללי של המפלגה, בתקופה שהתאפיינה בירידה בכוחה האלקטורלי של המפלגה. בשנת 1986 נבחר שוב לתפקיד זה.

לאחר הצלחת מפלגתו בבחירות בשנת 1987 מונה דה מיטה לראש ממשלת איטליה בשנת 1988. הוא כיהן בתפקיד זה במשך שנה אחת בלבד. בתחילת כהונתו בתפקיד הרגו הבריגדות האדומות את יועצו הקרוב הסנטור אלברטו רופילי.

משנת 1996 המשיך לכהן כחבר פרלמנט איטלקי מטעמן של מספר מפלגות איטלקיות מהשמאל-מרכז.

בשנת 2009 נבחר דה מיטה לכהן בפרלמנט האירופי, וכיהן בתפקיד עד 2013. ב-25 במאי 2014 נבחר לראש עיריית נוסקו שבקמפניה, עיר הולדתו.

==קישורים חיצוניים==

קטגוריה:ראשי ממשלת איטליה
קטגוריה:חברי בית הנבחרים של איטליה
קטגוריה:חברי הפרלמנט האירופי מטעם איטליה
קטגוריה:שרי ממשלת איטליה
קטגוריה:איטלקים שנולדו ב-1928
קטגוריה:איטלקים שנפטרו ב-2022
טוקן צהוב-חזה

נקבת טוקן צהוב-חזה בקינה.
טוקן צהוב-חזה (שם מדעי: Ramphastos dicolorus) הוא מין של עוף טרופי דרום-אמריקאי במשפחת הטוקניים. זהו המין הקטן ביותר בסוג Ramphastos (טוקנים אמיתיים) והדרומי ביותר מכל הטוקנים. הוא חי בדרום-מזרח פרגוואי, דרום ומזרח ברזיל וצפון-מזרח ארגנטינה.
== מאפיינים ==
אורך הגוף 40-46 ס"מ, אורך המקור כ-10 ס"מ ומשקל הגוף-265-400 גרם. בעוד שאין הבדלי גודל משמעותיים בין הזכרים והנקבה, המקור של הנקבה קטן יותר. לצעירים יש נוצות בהירות יותר ומקור קצר יותר. המבנה החברתי של הטוקנים צהובי-החזה הוא יחידני ולעיתים בקבוצות של כ-8-23 פרטים. הוא מעדיף לחפש את המזון בדרך כלל בחופה, ולפעמים ירד לקרקע כדי לחפש פירות שנשרו מהעץ.

עונת הרבייה היא בין אוקטובר לפברואר. בדומה לשאר בני משפחתו ולקלאונאים, מקורם של הטוקנים חלול והטוקן לא יכול לקדוח בעץ חי, אלא רק בעץ מת. לכן, הטוקן מעדיף לחפש חורים בעצים שנגרמו עקב סופות ברקים, חורים טבעיים או חורים שקדחו אחרים. מוטלות 2-4 ביצים. הדגירה נמשכת כ-16 ימים. הזכר והנקבה דוגרים על הביצה בתורות.

הזנב שחור, אחוריו והבטן אדומים, כנפיים וגב שחורים, הגרון צהוב, הראש שחור, טבעת העין אדומה והמקור ירוק.

==קישורים חיצוניים==

* [http://neotropical.birds.cornell.edu/portal/species/overview?p_p_spp=303896 טוקן צהוב חזה], אתר מידע על ציפורים טרופיות
* [https://web.archive.org/web/20070819114100/http://www.nashvillezoo.org/piciformes/ramphastidae.htm מידע על מיני טוקנים], אתר מידע על המינים במשפחת הטוקניים.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:טוקניים
קטגוריה:בעלי חיים שתוארו ב-1766

קטגוריה:ברזיל: עופות
עניין אישי

עניין אישי היא תוכנית ראיונות אחד על אחד ישראלית-רוסית, עם מנחה קבוע ואורחים מתחלפים. בין אורחי התוכנית פוליטיקאים, אנשי תרבות, שחקנים, אנשי תקשורת ושאר מובילי דעת קהל ברחוב הרוסי בישראל.

התוכנית מונה 48 פרקים, ועלתה לאוויר ב-30 בדצמבר 2009 בערוץ yes Raduga.

קטגוריה:תוכניות טלוויזיה ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנות ה-2000
yes הטלוויזיה בלוויין: תוכניות וסדרות
קטגוריה:תוכניות שצולמו באולפני הרצליה
אדרמלך

אַדְרַמֶּלֶךְ (בשמו האשורי: אַרְדַ-מוּלִיסִי, או אַרְדַ-מוּלִיסוּ) היה בנו של מלך אשור סנחריב, אשר רצח יחד עם אחיו שראצר את אביהם סנחריב בבית האל נסרוך בנינוה. על פי חוקרים בוצע הרצח בכ' בטבת בשנת 681 לפנה"ס. לאחר הרצח ברחו אדרמלך ושראצר אל ארץ אררט. מאורע זה מוזכר גם בתנ"ך, וכפי שמסופר בספר מלכים ב':

מפת מסופוטמיה
על פי ספרות המחקר, המסופר בתנ"ך באשר לרצח סנחריב בידי שראצר ואדרמלך תואם באופן כללי את המסופר במקורות אשוריים ובבליים. המקורות הללו מספרים כי סנחריב ייעד ליורשו את בנו הצעיר יותר, אסרחדון, כנראה בשל השפעתה של אשתו נקיה-זכותו שהייתה אמו של אסרחדון ולא של אחיו האחרים. מינוי זה, שנישל למעשה את ארד-מוליסי (אדרמלך) ונבו-שרו-אוסור (שראצר) מכס המלוכה, הביא לרציחתו של סנחריב על ידי השניים. מקץ הרצח פרצו מלחמות ירושה על כס מלך אשור, ולאחר שישה שבועות הביס אסרחדון את מתחריו וזכה במלוכה.
סרגון השני מלך אשור ואיש נכבד
בילקוט מעם לועז נאמר: 

== קברו ==
רבי שמואל ב"ר שמשון שסייר בארץ ישראל בתחילת המאה ה-13 (1210 לערך) תיאר בספרו "מסע דפלסטינא" מסורת לפיה בגוש חלב מצויים "קברי שמעיה ואבטליון ובצידם קברי אדרמלך ושראצר". כמו כן תיארו את הקברים נוסעים נוספים מימי הביניים כגון מנחם החברוני, יעקב השליח, תלמיד הרמב"ן, אשתורי הפרחי ועוד.

==הערות שוליים==

קטגוריה:אישים בספר מלכים
קטגוריה:אישים בתנ"ך המוזכרים במקורות חיצוניים
קטגוריה:מלכי אשור
GTP

גואנוזין טריפוספט (Guanosine-5'-triphosphate ובקיצור GTP) הוא תרכובת כימית בעלת מבנה של בסיס חנקני גואנין, בתוספת סוכר ריבוז ושלוש קבוצות זרחה. הבסיס החנקני קשור לפחמן 1' בריבוז וקבוצות הזרחה קשורות לפחמן 5'. GTP היא אחת התרכובות החשובות ביותר בכל היצורים החיים, והיא יכולה לשמש כמצע ליצירה של RNA בתהליך השעתוק, וכמקור אנרגיה וכמפעיל של תהליכים מטבוליים. היא נוצרת במהלך הריאקציה החמישית במעגל קרבס. בין היתר משמשת GTP כמקור אנרגיה ביצירת חלבונים, והיא מנוצלת על ידי חלבוני G במסלולי מעבר אותות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תרכובות ביוכימיות
קטגוריה:פורינים